‏יום חמישי י"ז בטבת התשע"ה
8 בינואר 2015

**סיני ועוקר הרים

קטע ממסכת הוריות, עמוד 11:**

מסכת הוריות עוסקת בהוראות שגויות שנתן בית הדין לציבור ובקורבנות שצריכים להביא הדיינים לכפרה. איזה טיפוס של תלמיד חכם וראש ישיבה עדיף? בשאלה זו נחלקו רשב״ג ורבנן: האם סיני עדיף, כלומר תלמיד חכם בקיא שיודע את כל ההלכות, או עוקר הרים עדיף- תלמיד חכם חריף שיכול לפלפל חידושי תורה. בדור השלישי לאמוראי בבל בלטו שני חכמים: רב יוסף שהיה ״סיני״ ורבא שהיה ״עוקר הרים״.
על הפרק עמדה השאלה מי מהם יתמנה לראש ישיבת פומבדיתא. שלחו את השאלה לשם (=לחכמי ארץ ישראל) איזה מהם קודם להתמנות לראש הישיבה? וחכמי ארץ ישראל ענו סיני עדיף שהרי הכל צריכים לבעל החיטים, כלומר מי שיש בידו הלכות רבות משול למוער חיטה שהוא נחוץ לכולם והלכות נמשלו לחיטים שהכל צריכים לדעתם (=לדעת אותם). אם כן, רב יוסף היה ראוי להתמנות לראש הישיבה אבל הוא ברוב ענוותנותו ויתר על הכבוד ולכן רבא התמנה לראש הישיבה ומלך (=שימש ראש ישיבה) 22 שנה. כל אותם שנים נזהר רב יוסף שלא לנהוג שררה בעצמו (להתנהג כמו סער, כמו איש חשוב) ולכן הוא לא הזמין אומן (=מקיז דם- מרפא עממי של תקופת התלמוד) לביתו כמנהג אנשים חשובים אלא הלך לביתו ככל אדם. בדור הרביעי היו האמוראים אביי ורבא ורבי זירא ורבה בר מתנה. הם ישבו ביחד והחליטו לבחור אחד מהם לראש החבורה. אמרו כל מי שיאמר דבר הלכה ולא ניתן יהיה לסתור אותו ולפרוך (לשבור) את דבריו יהיה ראש החבורה. ההלכות של כולם נפרכו ורק של אביי לא נפרכה. ראה רבה שאביי זכה לגדולה והורם ראשו והזמין אותו לפתוח ולומר את השיעור (=נחמני, פתח ואימא (אמור)).
פירוש אחר כיוון שאביי הרים ראש וקצת נתגאה אמר לו רבה, שהיה דודו, אתה עדיין תלמידו של רב נחמן ולכן קרא לו נחמני. נשאלה שאלה: מי עדיף רבי זירא שהיה חריף ומקשה קושיות מתוך חריפותו או רבה בר מתנה שהיה מתון ולא כל כך חריף אבל ידע לסכם את הדיון ולהסיק את ההלכה. שאלה זו לא הוכרעה ונשארה ב״תיקו״ (הבעיה תעמוד כי לא ניתן ליישב אותה ולהכריע).

**מאמרו של רבי נהוראי**

​במסכת אבות אומר רבי נהוראי ״הוי גולה למקום תורה״. כדאי לחיות במקום של בתי מדרש וחכמים בתורה, אפילו אם צריך לגלות כדי להגיע לשם ואין להסתפק בלמידה בין החברים או לסמוך על השכלה עצמית.
במסכת שבת יש דיון בשאלה מיהו רבי נהוראי. יש דעה שזהו רבי נחמיה ודעה אחרת שזהו רבי אלעזר בן ערך ושמו נקרא נהוראי כיוון שהוא מנהיר (מאיר) עיני חכמים בהלכה.

**תודה למאי ורט וגל יוסף (תשע"ה)**